Il-Kamra tal-Kummerċ, Intrapriżi u l-Industrija laqgħet il-ħatra ta’ Paul Bugeja bħala Kap  Eżekuttiv tal-AwtoritA Maltija tat-Turiżmu. Il-Kamra tal-Kummerċ esprimiet il-fiduċja tagħha fis-Sur  Bugeja li qalet li fil-passat kellu rwol importanti fl-industrija tat-turiżmu. Il-Kamra żiedet tgħid li l-ħatra tiegħu se tkun qed isaħħaħ ir-relazzjoni bejnha u l-MTA hekk kif ikkollaborat miegħu f’għadd ta’ okkażjonijiet  fil-passat l-aktar meta kien fit-tmexxija tal-MHRA. Waqt li raddet ħajr lil Josef Formosa Gauci għax-xogħol siewi tiegħu fl-aħħar sitt snin, il-Kamra awgurta lis-Sur Bugeja kull suċċess fl-irwol il-ġdid tiegħu.